નૌતમલાલે વાતને પોતાની રીતનો વળાંક આપતાં કહ્યું : ‘એકલા વજુભાઇને જ કેમ બદનામ કરો છો ? રોમેશ ભંડારી અને રામલાલ જેવા રાજ્યપાલોનેય યાદ કરો ને!' ત્યાં રણછોડ બોલ્યો : ‘લોકસભાની ચૂંટણી પહેલાં મધ્યપ્રદેશ, રાજસ્થાન, છત્તીસગઢ જેવાં ઘણાં મોટાં અને હિન્દીભાષી રાજ્યોમાં ચૂંટણીઓ આવી રહી છે. ત્યાંય કર્ણાટકવાળી થાય તો નવાઇ નહીં, ભલે ને ત્યાં બે જ મુખ્ય પાર્ટી હોય ! અને હા, મધ્યપ્રદેશનાં રાજ્યપાલ તરીકે આનંદીબહેન પટેલ અને રાજસ્થાનમાં કલ્યાણસિંહ છે, હોં!' બાબ્ભઇએ જવાબમાં કહ્યું : ‘બુધવારે કર્ણાટકની શપથવિધિ પતે એટલી જ વાર સે, ગોવા, મણિપુર, મેઘાલય, નગાલેન્ડ વગેરેની ચિઠીયુંય ફાટવાની જ સે. રાહુલબાબા હવે જંપવાના નથી. ત્યાંની સરકારો પણ આમ જ રચી દેવાઇ સે.'